1956
אירועים

ינואר
1 בינואר – סודאן קיבלה עצמאות מהממלכה המאוחדת
3 בינואר – פסגת מגדל אייפל ניזוקה בשריפה
16 בינואר – מצרים מאשרת חוקה חדשה
26 בינואר – התחילה אולימפיאדת החורף ה-7
פברואר
8 בפברואר – אוטובוס הרוטמסטר הלונדוני מוצג לראשונה
24 בפברואר – ניקיטה חרושצ'וב נושא את "הנאום הסודי", שבו גינה את סטלין, בוועידת המפלגה הקומוניסטית הסובייטית
29 בפברואר – רפובליקה איסלמית מוכרזת בפקיסטן
מרץ
1 במרץ – מוקם צבא גרמניה המזרחית
2 במרץ – מרוקו מקבלת עצמאות מצרפת
3 במרץ – מצרים מעניקה זכות בחירה לנשים
9 במרץ – טבח טביליסי ברפובליקה הסובייטית הסוציאליסטית של גאורגיה
20 במרץ – תוניסיה מקבלת עצמאות מצרפת
22 במרץ – מרטין לותר קינג, מנהיג השחורים בארצות הברית, מואשם בבית משפט באלבמה על ארגון החרם של השחורים על נסיעה באוטובוסים, נקנס אחר כך ב-500 דולר
23 במרץ – פקיסטן הופכת לרפובליקה המוסלמית הראשונה
29 במרץ – לאחר 15 חודשי שבי חוזרים לישראל ארבעת החיילים שנפלו בשבי הסורי במבצע צרצר, בתמורה ל-41 שבויים סוריים. חבר החוליה החמישי, אורי אילן, התאבד במהלך השבי
אפריל
1 באפריל – בהתנגשויות אלימות באלג'יריה נהרגים לפחות 380 איש
19 באפריל – גרייס קלי נישאת לרנייה השלישי, נסיך מונקו
28 באפריל – אחרוני החיילים הצרפתיים עוזבים את וייטנאם
מאי
1 במאי – שר האוצר, לוי אשכול, מאשר את הקמת העיר אשדוד
1 במאי – חיסון נגד מחלת שיתוק הילדים משוחרר לציבור
3 במאי – אליפות העולם הראשונה בג'ודו נפתחת בטוקיו
8 במאי – המחזה הבט אחורה בזעם מועלה לראשונה בלונדון בתיאטרון Royal Court Theatre
24 במאי – בלוגאנו שבשווייץ נערכת תחרות האירוויזיון הראשונה
יוני
6 ביוני – הוכרזה הקמת אוניברסיטת תל אביב
13 ביוני – ריאל מדריד גוברת 4–3 על סטאד ריימס במשחק הגמר הראשון של גביע אירופה בכדורגל
23 ביוני – גמאל עבד אל נאצר נבחר לנשיא מצרים
יולי
24 ביולי – דין מרטין וג'רי לואיס מעלים בפעם האחרונה במועדון הלילה קופקבנה בניו יורק את מופע הקומדיה שלהם יחדיו, שהחל ב-25 ביולי 1946
25 ביולי – 45 מייל מדרום לאי ננטקט טובעת האונייה האיטלקית "אנדריאה דוריה (אונייה)", לאחר שהתנגשה בספינה "סטוקהולם" בשל הערפל הכבד
26 ביולי – מצרים מלאימה את תעלת סואץ ואוסרת על אוניות ישראליות לעבור בה
30 ביולי – נשיא ארצות הברית דווייט אייזנהאואר חותם על החלטת הקונגרס לפיה המוטו של ארצות הברית יהיה "In God We Trust"
ספטמבר
10 בספטמבר – בריטניה מבצעת ניסוי גרעיני במרלינגה, אוסטרליה
25 בספטמבר – מבצע לולב – פעולת תגמול נרחבת
אוקטובר
10 באוקטובר – מבצע שומרון – פעולת תגמול גדולה נגד משטרת קלקיליה
23 באוקטובר – פורץ המרד ההונגרי נגד השלטון הסובייטי
29 באוקטובר – טבח כפר קאסם – חיילים ממשמר הגבול ירו למוות ב-43 ערבים ישראלים, ובהם נשים וילדים
29 באוקטובר – בסמוך למעבר המיתלה מתבצעת הצניחה המבצעית הראשונה בתולדות צה"ל, במסגרת מבצע קדש
29 באוקטובר – מתחיל מבצע קדש
30 באוקטובר – מלחמת סיני – לכידת המשחתת אבראהים אל-אוול
31 באוקטובר – מלחמת סיני – בריטניה וצרפת מתחילות בהפצצת מצרים, במטרה לכפות עליה את פתיחת תעלת סואץ; במקביל, נפתח קרב המתלה
נובמבר
1 בנובמבר – ממשלת הונגריה בראשות אימרה נוג' פורשת מברית ורשה
2 בנובמבר – הזירה האווירית במלחמת סיני: יורט מטוס המוסטנג שהטיס יונתן אטקס על ידי אש נ"מ מצרית כבדה והוא נלקח בשבי
2 בנובמבר – חנה יָפֶה, הצנחנית המבצעית היחידה בתולדות צה"ל, צנחה בא-טור עם כח סיירת צנחנים וטיפלה במפקד הכוח, מוטה גור, שנפצע בצניחה
2 בנובמבר – במהלך מבצע קדש, כבש צה"ל את ח'אן יונס
2 בנובמבר – נפגע מטוס מיסטר שהוטס בידי בני פלד מאש נ"מ מצרית בראס נצרני, והוא נטש בעזרת כיסא מפלט בדרום סיני, ובכך היה לטייס הראשון בחיל האוויר שעשה זאת
4 בנובמבר – כוחות סובייטים פולשים להונגריה כדי לדכא את המרד ההונגרי אשר החל ב-23 באוקטובר. אלפים נהרגים ונפצעים, וכרבע מיליון אזרחים עוזבים את הונגריה
13 בנובמבר – בעקבות חרם האוטובוסים של מונטגומרי, שהתחילה רוזה פארקס, הכריע בית המשפט העליון של ארצות הברית כי ההפרדה הגזעית מנוגדת לחוקת ארצות הברית
15 בנובמבר – עם הצבת כוח החירום של האו"ם החלה נסיגת צה"ל מחצי האי סיני
15 בנובמבר – שתי ספינות דיג מגויסות וטרפדת מחלצות בחשאי כמאה מיהודי פורט סעיד
17 בנובמבר – אב טיפוס של מטוס הקרב מיראז' 3 ממריא לראשונה
22 בנובמבר – נפתחה אולימפיאדת מלבורן
25 בנובמבר – נוסדה העיר אשדוד, הגיעו למקום המתיישבים הראשונים – 22 משפחות עולים ממרוקו
דצמבר
2 בדצמבר – 80 לוחמי גרילה, בראשות פידל קסטרו וצ'ה גווארה מגיעים לקובה, המהפכה הקובנית מתחילה
6 בדצמבר – על רקע המרד ההונגרי מתרחש משחק ה"דם במים"